|  |  |  |
| --- | --- | --- |
| ที่ มท ๐๘๑๙.๒/ว |  | กรมส่งเสริมการปกครองท้องถิ่น ถนนนครราชสีมา เขตดุสิต กทม. ๑๐๓๐๐ |

มิถุนายน 2566

เรื่อง ขอความร่วมมือประชาสัมพันธ์การทำบันทึกความร่วมมือ เรื่อง การให้บริการทางการแพทย์  
กรณีทันตกรรมแก่ผู้ประกันตน ระหว่างองค์การบริหารส่วนจังหวัด... และ สำนักงานประกันสังคม...

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย สำเนาหนังสือสำนักงานประกันสังคม ที่ รง 0629/28464

ลงวันที่ 16 มิถุนายน 2566 จำนวน 1 ชุด


ด้วยกรมส่งเสริมการปกครองท้องถิ่นได้รับแจ้งจากสำนักงานประกันสังคมว่า ได้ร่วมประชุมหารือกับคณะกรรมการอำนวยการถ่ายโอนภารกิจฯ เพื่อจัดทำแนวทางเชิญชวนให้สถานีอนามัยเฉลิมพระเกียรติ   
60 พรรษา นวมินทราชินี และโรงพยาบาลส่งเสริมสุขภาพตำบลที่ถ่ายโอนภารกิจไปให้องค์กรปกครอง  
ส่วนท้องถิ่น เมื่อวันอังคารที่ 23 พฤษภาคม 2566 และได้จัดทำบันทึกความร่วมมือ เรื่อง การให้บริการ  
ทางการแพทย์กรณีทันตกรรมแก่ผู้ประกันตน ระหว่างองค์การบริหารส่วนจังหวัด... และ สำนักงานประกันสังคม...   
จึงขอความร่วมมือกรมส่งเสริมการปกครองท้องถิ่นประชาสัมพันธ์การทำบันทึกความร่วมมือดังกล่าว   
ให้กับองค์การบริหารส่วนจังหวัดที่มีโรงพยาบาลส่งเสริมสุขภาพตำบลในสังกัดได้ทราบข้อมูลอย่างทั่วถึง รายละเอียดปรากฎตามสิ่งที่ส่งมาด้วย

กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์บันทึกความร่วมมือดังกล่าวให้องค์การบริหารส่วนจังหวัดที่รับการถ่ายโอนภารกิจสถานีอนามัยเฉลิมพระเกียรติ 60 พรรษา   
นวมินทราชินี และโรงพยาบาลส่งเสริมสุขภาพตำบลทราบ และพิจารณาดำเนินการในส่วนที่เกี่ยวข้อง   
ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://bit.ly/44pmTBJ หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐๒ 241 9000 ต่อ 5405/08 1174 3738

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายจักรพงษ์ ดอกกุหลาบ

ร.อสถ. ..............................................

ผอ.กสธ. ...........................................

หน.กง.สส. ........................................

จนท. ………………………………………….